b"\n_START_ARTICLE_\nNebti\n_START_SECTION_\nEtimologija\n_START_PARAGRAPH_\nIzraza nebti in dve gospe ali dve vladarici izhajata iz egip\xc4\x8danske besede nbtj (nebtj), ki pomeni\xc2\xa0\xc2\xbb(dve) gospe\xc2\xab. V verskem smislu sta gospe predstavljali boginji Nekbet in Vad\xc5\xbeet, v posvetnem smislu pa zdru\xc5\xbeena Gornji in Spodnji Egipt.\n_START_SECTION_\nHeraldika\n_START_PARAGRAPH_\nNaziv Nebti se je, podobno kot kasnej\xc5\xa1i naziv Nisut-Biti, pisal z dvema skupinama hieroglifov. V prvi je bil beloglavi jastreb, sede\xc4\x8d na ko\xc5\xa1ari, v drugi pa kobra, ki je ki tudi sedela na ko\xc5\xa1ari. Najstarej\xc5\xa1a razli\xc4\x8dica imena Nebti je imela namesto kobre na drugi ko\xc5\xa1ari upodobljeno rde\xc4\x8do krono Spodnjega Egipta. Zanimivo je, da se skupini hieroglifov naziva Nebti nista nikoli uporabljali lo\xc4\x8deno.\n_START_SECTION_\nSimbolika\n_START_PARAGRAPH_\nNaziv Nebti je bil simboli\xc4\x8dno povezan z dvema najpomembnej\xc5\xa1ima boginjama staroegip\xc4\x8danskega panteona: Nekbet in Vad\xc5\xbeet. Nekbet (egip\xc4\x8dansko Nekhebety, \xc5\xbeenska oblika mo\xc5\xa1kega imena Nekeb) je bila gospodarica Gornjega Egipta, njen nasprotek Vad\xc5\xbeet (egip\xc4\x8dansko Wadyt, '\xc2\xbbona, ki bujno raste\xc2\xab\xc2\xa0ali preprosto\xc2\xa0\xc2\xbbvladarica zelenja\xc2\xab) pa je bila gospodarica Spodnjega Egipta. Nekbet so \xc4\x8dastili kot\xc2\xa0\xc2\xbbbo\xc5\xbeansko kraljevo mater\xc2\xab, kar se je odra\xc5\xbealo v staroegip\xc4\x8danskem kralji\xc4\x8dinem naslovu Mwt-niswt (kraljeva mati). Vad\xc5\xbeetino kobro so \xc4\x8dastili kot\xc2\xa0\xc2\xbbka\xc4\x8do bo\xc5\xbeanskega diadema na kraljevem \xc4\x8delu\xc2\xab\xc2\xa0in verjeli, da pljuva ogenj na vsakogar, ki bi si upal ogroziti faraonovo oblast. Zaradi svoje za\xc5\xa1\xc4\x8ditni\xc5\xa1ke vloge je Vad\xc5\xbeet postala priljubljena \xc5\xbee v zgodnjem dinasti\xc4\x8dnem obdobju. Z nazivom Nebti so se faraoni \xc5\xbeeleli prikazati kot osebe, ki jih vodita in \xc5\xa1\xc4\x8ditita dve boginji, in so zato zakoniti vladarji celega Egipta.\n_START_SECTION_\nUvedba in zgodovina\n_START_PARAGRAPH_\nNaziv Nebti je za Horovim imenom drugi najstarej\xc5\xa1i kraljevski naziv v zgodovini Starega Egipta. Egiptologi, med njimi Toby Wilkinson in Ludwig David Morenz, poudarjajo, da se je prototip naziva Nebti o\xc4\x8ditno uporabljal pred \xc5\xbee uvedbo njegove dokon\xc4\x8dne oblike. Na slonoko\xc5\xa1\xc4\x8denih etiketah v abi\xc5\xa1kih grobnicah kraljev Hor-Ahe, Djera in kraljice Neithotep so namre\xc4\x8d odkrili heraldi\xc4\x8dni greben dveh gospa, v katerem je bila nad drugo ko\xc5\xa1aro namesto kobre upodobljena rde\xc4\x8da krona. Prva in dokon\xc4\x8dna oblika grebena Nebti z jastrebom in kobro nad ko\xc5\xa1arama se je pojavila med vladavino kralja Semerketa, ki je sam sebe imenoval Iry-Nebty (varuh dveh gospa). Za njim so vsi kasnej\xc5\xa1i kralji uporabljali naziv Nebti, vendar noben kralj iz zgodnjega dinasti\xc4\x8dnega obdobja in Starega kraljestva ni znan po tem nazivu._NEWLINE_Dodatne te\xc5\xbeave je povzro\xc4\x8dila navada, ki se je pojavila med vladavino kralja Peribsena. Peribsen je bil prvi vladar, ki naziv Nebti uporabil kot ime. Zgleda, da so enako delali tudi njegovi nasledniki. Egiptologi so ozadje te novosti odkrili pri kralju Kaaju. Napisi na slonoko\xc5\xa1\xc4\x8deni etiketah so razkrili, da je Kaa ob\xc4\x8dasno uporabljal dva razli\xc4\x8dna naziva Nebti: Qa'a-Nebty (dvignjena roka dveh gospa) in Sen-Nebty (poljubljen od dveh gospa). Kralj Hotepsekemvi je sam sebe imenoval Sehotep-Nebty (dve gospe sta (z njim) zadovoljni), se pravi enako kot v sereku. Naslednjo te\xc5\xbeavo je povzro\xc4\x8dil obi\xc4\x8daj, da so v Starem kraljestvu za\xc4\x8dele naziv Nebti tudi uporabljati kraljice kot del svojega osebnega imena. Pri tem sta izstopali kraljici Hetephernebti in Djefatnebti. Novotarija je povzro\xc4\x8dila te\xc5\xbeave z razvozlavanjem nazivov Nebti na slonoko\xc5\xa1\xc4\x8deni \xc5\xa1abloni iz Sakare, saj \xc5\xa1e vedno ni jasno, ali gre za ime kraljice Djeseret-ank-Nebti ali za kralja Sekhemketa,"